Desplegament del currículum a l’educació secundària obligatòria 1. Introducció\n2. Aspectes bàsics de la proposta curricular competencial 3. Estructuració dels continguts\n4. Estratègies i metodologia 5. L'avaluació\n6. Autonomia curricular dels centres docents 7. La programació\nEl decret 143/2007, de 26 de juny (DOGC núm. 4915), d'ordenació dels ensenyaments de l'educació secundària obligatòria, estableix que correspon als centres docents el desenvolupament del currículum i el defineix com el conjunt de competències bàsiques, objectius, continguts, mètodes pedagògics i criteris d'avaluació.\nEl desenvolupament del currículum a cada centre i a cada aula implica disposar d'autonomia curricular, és a dir, que l'equip docent responsable de la seva aplicació pugui adaptar el currículum a les característiques del grup de nois i noies i a la situació socioeconòmica i lingüística del centre i del seu entorn social.\nDesprés d'una lectura atenta i reflexiva del currículum i atès que els centres ja disposen d'un desplegament curricular, caldrà revisar els actuals documents de centre per tal d'ajustar-los al nou marc, ja que en el decret es redefineixen el projecte educatiu, el projecte lingüístic i el projecte curricular.\nL'esmentat decret estableix, en el seu articulat, que cada centre elaborarà el projecte educatiu, en el qual, a més dels valors, objectius i prioritats d'actuació, especificarà els principis bàsics per al desenvolupament curricular i el tractament transversal en les diverses matèries dels objectius de l'educació per la ciutadania i els drets humans.\nEl projecte educatiu tindrà en compte les característiques de l'entorn social, cultural i sociolingüístic del centre; farà palès el respecte al principi de no discriminació i d'inclusió educativa com a valors fonamentals; i establirà els principis per a l'atenció a la diversitat de l'alumnat i l'acció tutorial, així com per a l'elaboració del pla de convivència i del projecte lingüístic del centre.\n- la concreció dels criteris metodològics, organitzatius i d'avaluació,\n- l'organització de les hores dedicades a cada matèria,\n- la distribució dels continguts de cada matèria al llarg de cada curs,\n- la creació d’àmbits de coneixement entre diferents matèries,\n- les mesures adequades d'atenció a la diversitat,\n- els mecanismes per organitzar el reforç dels aprenentatges,\n- l’oferta de matèries optatives i la definició, si és el cas, de matèries optatives\ndissenyades pel centre,\n- l’organització i disseny del treball de síntesi i del projecte de recerca,\nEn aquest procés de revisió del projecte educatiu s'ha de plantejar també l'actualització del projecte lingüístic i els altres documents de centre com ara la programació.\nEn el projecte lingüístic els centres han d'organitzar i gestionar l'estat i ús de les diferents llengües al centre i el seu tractament curricular.\nCal tenir present que els canvis que es realitzen en les normatives no vol dir que s'hagi de modificar el què, com i per a què s'ensenya, ni vol dir desestimar tot allò que s'ha fet servir fins ara, sinó que s'ha de revisar, remarcar i aprofitar, i si cal millorar, les propostes, les activitats i les estratègies didàctiques que han servit a l'alumnat per aprendre i gaudir amb aquests aprenentatges.\nPer tant, es tracta d'orientar el debat al voltant del canvi curricular i dirigir-lo cap a un diàleg pedagògic entre tots els membres de l'equip docent, per visualitzar i revisar les finalitats educatives dels actuals documents de centre i adaptar-los a les noves propostes curriculars. Una revisió conjunta de tot l'equip per actualitzar què i com ensenyar, per educar i formar persones autònomes i al més competents possible per exercir com a ciutadans i ciutadanes responsables i participatius.\n2. Aspectes bàsics de la proposta curricular competencial\nLa nova mirada que suposa un currículum orientat a l’adquisició de competències estableix que la finalitat de l'educació obligatòria és aconseguir que els nois i les noies adquireixin les eines necessàries per entendre el món i esdevinguin persones capaces d’intervenir activament i crítica en la societat plural, diversa i en canvi continu que els ha tocat viure. En aquest sentit, un currículum per competències significa ensenyar per aprendre i seguir aprenent al llarg de tota la vida. Esdevenir “competent” implica fer-se conscient que el procés d’ensenyament i d’aprenentatge té un recorregut que va més enllà de l'escolaritat obligatòria.\nAquesta proposta es vincula amb la concepció constructivista de l’aprenentatge, d’acord amb la qual aprendre consisteix a integrar i relacionar noves informacions amb els coneixements preexistents per tal que el coneixement sigui significatiu i aplicable. Atès que no es tracta d’emmagatzemar informació, esdevé fonamental que l'alumnat aprengui a cercar-la i a interpretar-la a la llum de les raons del coneixement per tal de construir interpretacions pròpies.\nAlgunes de les claus per entendre què ens aporta la idea d’aprenentatge per al desenvolupament de competències són: la integració de coneixements, la\nfuncionalitat dels aprenentatges i l’autonomia personal de l’alumnat que\npermet prendre consciència del propi procés d’aprenentatge.\nLa idea d’integració de coneixements, tant els propis d’una matèria com aquests amb els d’altres matèries, tant els conceptuals com els procedimentals i actitudinals.\nLa mateixa definició anterior estableix que un aprenentatge per competències consisteix en l’aplicació de coneixements (saber), habilitats (saber fer) i actituds (saber ser i saber estar) a la resolució de problemes en contextos diferents, amb qualitat i eficàcia.\nSer capaç d’actuar en situacions de l’entorn comporta afrontar la seva complexitat i la necessitat de tenir en compte i d’interrelacionar variables molt diverses, de saber utilitzar models comunicatius i instruments diferents per tal de compartir informacions, dades i opinions, de saber treballar junt amb els altres, promoure iniciatives i prendre decisions. Això vol dir que el currículum, tot aprofundint en un coneixement específic, ha de promoure que l’alumnat desenvolupi la capacitat de connectar aquest coneixement amb el d’altres disciplines, per actuar en el seu entorn personal i resoldre situacions i problemes de la vida quotidiana.\nEn relació amb aquesta transversalitat del coneixement, els continguts de les diferents matèries s’haurien de plantejar des d’un enfocament transdisciplinari per al desenvolupament de les competències bàsiques. Aquest enfocament suposa establir un mapa de la transversalitat dels continguts. És a dir, buscar les interseccions dels continguts de les diferents matèries i seqüenciar-los de forma coherent, evitant les repeticions, evidenciant els oblits i prenent decisions sobre què, qui i quan s’ensenya.\n Es prenen acords interdepartamentals per seleccionar i seqüenciar continguts comuns de diferents matèries.\n La seqüència didàctica se centra en l’estudi de fets, fenòmens o problemes des d’una visió global.\n El treball de síntesi (de 1r a 3r curs) integra continguts relacionats amb les matèries del curs.\n Es realitzen projectes transversals a nivell de centre com ara: setmana cultural, jornades solidàries, tallers interdisciplinaris...\nLa funcionalitat dels aprenentatges (aplicació dels coneixements en diferents situacions i contextos) ha de tenir en compte que l’organització dels diversos tipus de continguts (conceptes, procediments i actituds) esdevé el mitjà a través del qual es poden comprendre i interpretar fets, situacions i problemes. En la mesura que l'alumnat pren consciència que el que ha après serveix per comprendre i proposar solucions a problemes coneguts, propers i reals, reconeix el valor dels continguts apresos.\nPer assegurar la funcionalitat dels aprenentatges el professorat ha de donar rellevància a la seva contextualització. En l’estudi dels diferents temes cal crear situacions didàctiques que permetin la transferència d’informació per facilitar la interpretació dels problemes a diferents nivells.\nLa idea d’aplicació comporta ser capaç d’utilitzar un coneixement ja conegut en la comprensió i resolució de situacions noves, és a dir, no analitzades explícitament a l’aula. Això vol dir que les activitats a plantejar per avaluar si l’alumnat ha desenvolupat una determinada competència no poden ser totes de tipus reproductiu d’allò que s’ha dit o s’ha exemplificat. En canvi, han de possibilitar que l’alumnat mostri que és capaç d’aplicar el coneixement après en l’anàlisi de nous problemes i en la presa de decisions en relació amb temàtiques diverses, de manera argumentada i fonamentada en sabers i en valors.\n Els continguts que es treballen a l'aula estan relacionats amb fets reals o amb problemes quotidians.\n Es treballa a partir de notícies de l'actualitat.\n Es dóna importància a aspectes procedimentals basats en l’experimentació, el treball de camp o la manipulació.\n Els coneixements es tradueixen en actituds i accions quotidianes, tant individual com col·lectivament.\nL’autonomia personal (adquisició de les eines per aprendre, prenent consciència del propi procés d’aprenentatge, tant individual com col·lectiu) ha de fomentar que l'alumnat prengui consciència del propi procés d’aprenentatge i també com aquest aprenentatge s’enriqueix en la mesura que es comunica i es comparteix amb els altres. En aquest sentit pren una gran rellevància el paper de la llengua en la construcció i comunicació del coneixement ja que és l’eina que permet reconstruir el coneixement. Aquest procés requereix l'ús de les habilitats discursives de la llengua que permeten comunicar i participar en la construcció compartida del coneixement.\nAixí doncs, ensenyar i aprendre és un procés d’interacció i de comunicació en què el diàleg adquireix gran rellevància. Els discursos a l'aula s’ha de produir entre l'ensenyant i l'alumnat, i entre el propi alumnat. En aquest context, l'ensenyant no es limita a donar informació, sinó que posa en contacte l'alumnat amb la informació facilitant-li les eines del llenguatge i del pensament que permeten transformar-la en coneixement. S'han de crear situacions didàctiques adequades perquè aquest coneixement pugui ser contrastat i discutit per l’alumnat en el seu treball a l’aula.\nLa reflexió sobre el propi procés d’aprenentatge (metacognició) cal que formi part de la programació, i que es proposin tasques que la possibilitin, de manera que esdevingui un mitjà per tal que l'alumnat comprengui allò que està fent.\nAlgunes qüestions que podrien ajudar els equips docents a reflexionar sobre l’adquisició de cotes d’autonomia per part de l'alumnat a través de la transferència d’estratègies per aprendre a aprendre poden ser:\n Les estratègies per a l'avaluació dels aprenentatges tenen en compte la gestió de l'error a través de l'autoregulació.\n L’alumnat, en algun moment, ha de prendre decisions sobre què i com aprendre.\n3. Estructuració dels continguts\nQuan es fa una lectura dels continguts curriculars, la primera percepció és que són molts i que no hi ha prou temps per aconseguir que la majoria de l’alumnat els aprengui de manera significativa. I tot i així, moltes vegades es constata que encara la llista s’hauria d’ampliar, que hi ha conceptes que no estan citats i són importants en un ensenyament bàsic.\nPer tant, la feina de seleccionar, distribuir i organitzar els continguts al llarg del curs és molt necessària i important. Comporta tenir en compte que no tots els continguts tenen la mateixa rellevància. A més, cal no oblidar que un canvi de currículum no significa que s’hagin de canviar totalment els programes. El que cal és que les noves propostes siguin el marc per a afavorir l'aprenentatge significatiu i la millora educativa: la integració o assimilació de les noves idees dintre de la cultura docent per fer possible que aquesta vagi evolucionant per donar resposta a les necessitats dels futurs adults, que són l’alumnat dels centres educatius.\nQuadre 1. Propostes per la selecció dels continguts\nAlguns criteris a tenir en compte en la selecció i organització dels continguts són:\nCal seleccionar els continguts en funció dels conceptes-clau o dels models teòrics escollits com a principals objectius del procés d’ensenyament establert\nLa selecció dels continguts els interessos de l’alumnat els problemes socials rellevants l’enfocament disciplinari o la lògica de la ciència és recomanable que la presentació i el disseny dels continguts es pot fer\na partir de segons a partir de\nsentit apresos de forma aïllada, sinó en el marc d’una idea general, que n’interrelaciona moltes altres. Per tant, quan es prepara una unitat de programació o un projecte, és important tenir ben clar quina és aquesta gran idea que es vol treballar i, al voltant d’ella, quins són els continguts més importants que formen part d’aquesta idea general. Sovint, per preparar la selecció dels continguts a treballar pot ser útil fer un mapa conceptual que en posi de manifest la jerarquització, així com les seves interrelacions.\nNo tots els continguts associats a un concepte-clau seleccionat per al seu ensenyament tenen la mateixa importància, tant pel que fa a la seva característica de coneixement bàsic com al temps necessari per al seu aprenentatge. Moltes vegades, el context seleccionat ja condiciona que es prioritzin uns continguts per damunt d’altres. Però davant del dubte, les preguntes que poden ajudar a prendre decisions són del tipus: “Si hagués de restringir el nombre de continguts a ensenyar, quins prioritzaria?”.\nTambé cal tenir en compte que no tots els continguts tenen el mateix grau de dificultat. Alguns estan més a prop de les intuïcions de l’alumnat, del coneixement quotidià, mentre que d’altres són més abstractes i allunyats de les seves vivències, per la qual cosa cal dedicar més temps al seu ensenyament. També uns són més complexos i abstractes que d’altres. Cal, per tant, partir del que s’anomena “la demanda d’aprenentatge” d’un determinat contingut a l’hora de preveure el temps necessari i les activitats concretes per treballar-lo.\nEn el moment de seqüenciar els continguts s’haurà de tenir en compte el procés de resolució del problema escollit com a context d’aprenentatge – perquè sigui coherent–, i el grau de dificultat. És convenient començar pels continguts més intuïtius i senzills, i anar augmentant progressivament el nivell de complexitat i d’abstracció. Sempre, però, tenint present que l’alumnat ha de percebre que els continguts que està aprenent li serveixen per interpretar i resoldre una determinada situació inicial. No té massa sentit començar plantejant un problema, o una situació, per motivar l’alumnat i després no utilitzar-lo per al desenvolupament dels conceptes-clau.\nNo s’ha de pensar que els continguts s’aprenen a partir d’una única unitat de programació o projecte. Normalment, s’introdueixen en una però la seva interiorització requereix aplicar-los en contextos diferents, i utilitzar-los tot augmentant el seu grau de complexitat. Per tant, més que dedicar molt de\nben après-, és millor retornar al mateix en d’altres unitats, projectes i en d’altres cursos, treballant-lo en contextos diferents, revisant el que semblava ja après i ampliant-lo. També cal tenir present que el temps d’ensenyament no necessàriament coincideix amb el d’aprenentatge. Moltes vegades l’alumnat reconeix que comprèn una idea, o un concepte, en situacions diferents de les que les varen començar a aprendre.\nAlguns continguts es treballen des de diferents disciplines, encara que sovint des de punts de vista diversos. A l’hora de programar cal preguntar-se amb quins continguts d’altres matèries connecta el que es proposa que l’alumnat aprengui. Molt especialment cal tenir-ho en compte a l’hora de treballar continguts relacionats amb processos generals, o bé associats a contextos d’aprenentatge determinats.\nCal dedicar temps a treballar els procediments i les actituds, tenint en compte, però, que no és possible deslligar-los dels conceptes. Si són transversals, cal preguntar-se sempre si s’han començat a treballar des d'alguna altra matèria, i plantejar-se com s'ajuda a connectar els nous aprenentatges amb el que l’alumnat ja sap, tot aprofundint en l’especificitat de la seva aplicació a la matèria. En tots els casos cal planificar el temps necessari.\nLa creació de situacions didàctiques, amb un plantejament de temes de forma problematitzada, a partir d’interrogants o formulació d’hipòtesis relacionats amb fets reals, amb problemes quotidians o d’abast significatiu per a l’alumnat, esdevé una forma d’aprenentatge estimulant ja que permet identificar problemes, aprendre a fer-se preguntes, representar-se com haurien de ser les coses, a fer copsar la utilitat dels aprenentatges per entendre com és el món on vivim.\n4. Estratègies i metodologia\nEl currículum té com a principal novetat el fet de considerar com a eix del procés educatiu les competències que l’alumnat necessitarà per desenvolupar les seves funcions en la societat, en la seva futura vida laboral, així com per resoldre problemes i situacions amb què es trobarà al llarg de la seva vida. En conseqüència s'han de seleccionar les estratègies necessàries perquè l’alumnat aprengui a utilitzar els recursos necessaris, els coneixements, habilitats i actituds, d’una manera flexible, adequada i en tota la seva complexitat, en contextos i situacions canviants i diversos.\nPerò, si es vol que realment l’alumnat desenvolupi aquestes competències, caldrà una coordinació eficaç, que superi la simple informació sobre els continguts de les diferents disciplines i que faci possible que aquest relacioni els aprenentatges realitzats en les diferents matèries curriculars:\na) posant-se d’acord en la metodologia que entre tots es treballarà (molt especialment en allò que fa referència a les estratègies d’aprenentatge); b) treballant articuladament les diferents estratègies i tècniques\nd’aprenentatge, les habilitats comunicatives, i els diferents tipus de text i habilitats cognitivolingüístiques (descriure, explicar, argumentar...);\nc) acordant l’avaluació que es farà i com es tindran en compte, en aquesta, els aspectes transversals.\nAtès que, d’acord amb el que s’acaba de dir, aprendre no és la simple adquisició de coneixements, sinó el desenvolupament de la capacitat d’utilitzar-los, és molt important prendre com a punt de partida, d’una banda, els coneixements que ja té l’alumnat i, d’una altra, fer referència a dubtes i problemes rellevants, i a situacions que tinguin, personalment i socialment, sentit per a qui aprèn.\nL’aprenentatge es definirà per la seva potencialitat per a la promoció de la construcció de nous coneixements i d’altres recursos necessaris per actuar de manera reflexiva. Cal fer evolucionar el pensament de l'alumnat des de les seves concepcions inicials a la construcció de nous coneixements que siguin significatius i aplicables. Per aconseguir-ho, cal tenir molt en compte el procés d’ensenyament i d’aprenentatge que cal seguir de manera que, partint del més simple i concret es vagi cap al més complex i abstracte seguint les fases que tenen en compte la lògica de qui aprèn, com es pot veure al quadre següent:\nQuadre 2. Fases d’ensenyament i d’aprenentatge\n2. Introducció nous continguts Abstracte\nTracta d’evindenciar quines són les idees prèvies i descobrir les estructures d’acolliment a partir de les quals es podran introduir nous coneixements. També permet explicitar i negociar els objectius d’aprenentatge perquè l’alumnat se’ls representi. Fonamentació de nous coneixements com a més útils de forma provocadora i\nparticipativa.Es tracta que l’alumnat obtingui nova informació “significativa” per afavorir la construcció de nou coneixement.\nIntegració del nous coneixements a la xarxa existent mitjançant explicacions i activitats estructurades.\nS’estableixen noves connexions entre conceptes que permeten elaborar idees més complexes i originals\nEs consoliden els nous\naprenentatges i es reconeix la seva utilitat.\n1. Exploració idees prèvies\n4. Aplicació del coneixement 3. Estructuració coneixements\nL’aprenentatge per problemes és una metodologia per a l'adquisició de les\ncompetències bàsiques a l'educació secundària.\nEl plantejament de temes de forma problematitzada, a partir d’interrogants o formulació d’hipòtesis que cal comprovar pot ser, per a l'alumnat de secundària, una forma d’aprenentatge més estimulant ja que permet identificar problemes, aprendre a fer-se preguntes, representar-se com haurien de ser les coses... L’ensenyament a partir de la resolució de problemes facilita la comprensió de la complexitat del nostre món a través del coneixement així com al desenvolupament d’un pensament crític i alternatiu i l'adquisició d’estratègies per aprendre a aprendre, ja que suposa:\n informar-se sobre les característiques del problema,\n identificar les variables que intervenen i les diferents interpretacions que hi pot haver en relació a un mateix problema,\n fer-se preguntes,\n construir una interpretació pròpia a la llum del coneixement,  proposar solucions diverses i creatives.\n El diàleg pedagògic a l'aula i la construcció compartida del coneixement.  L’ús de les eines de la llengua i del pensament que fan possible seleccionar\ni interpretar la informació per construir i comunicar el coneixement.\n La creació de situacions didàctiques adreçades a crear interès mitjançant la resolució de problemes i a fer copsar la utilitat dels aprenentatges per entendre com és el món on vivim.\n Metodologies com: el treball de camp, petites investigacions, treballar a partir de notícies d'actualitat, realitzar jocs de simulació... on els nois i noies participin de la reconstrucció del coneixement.\n Ús de fonts d’informació diversificades: lectura d’imatges, entrevistes i enquestes, premsa, treball de camp...\n El desenvolupament d’un pensament crític i alternatiu.  El treball cooperatiu i les estratègies per aprendre.\nL’avaluació com a reguladora de tot el procés d’ensenyament i d’aprenentatge ha de ser coneguda i coordinada per tot el professorat. Ha de permetre decidir i adaptar les estratègies pedagògiques a les característiques de l'alumnat i constatar el seu progrés a mesura que avança en els aprenentatges.\nÉs una eina bàsica que ha de permetre determinar el grau en què es van aconseguint les intencions educatives i ha de donar elements per a la reflexió i revisió de la pràctica docent per aconseguir canvis i millores en el procés d'ensenyament i d’aprenentatge. Ha de ser una part fonamental en la programació, en el disseny i la realització de les activitats d’aprenentatge. Ha de permetre que l'alumnat conegui i contrasti l’assoliment aconseguit de les competències que són l’objectiu de l’aprenentatge, a través de l’anàlisi de tot el procés d’ensenyament i d’aprenentatge. Alhora ha de fomentar la participació de l’alumnat que haurà d’implicar-se essent conscient i reflexionant sobre què aprèn, està aprenent o ja ha après, i intervenint en la recerca de solucions de les seves dificultats d’aprenentatge. Ha de tenir en compte tant la participació individual com col·lectiva i contemplar la valoració independent d'aquest dos tipus de participació en les activitats de grup.\nCal utilitzar la diversitat d’instruments d’avaluació: discussions en gran i petit grup, preguntes i respostes orals, treballs individuals i en petit grup, exposició a l’aula dels treballs, problemes o investigacions realitzades, realització de proves, etc. El coneixement explícit per part de l’alumnat dels criteris de correcció de cada instrument, alhora que facilita l’aprenentatge, dóna eines per a nous aprenentatges. Tots aquests instruments es complementen i proporcionen informació al professorat i a l’alumnat i han de ser utilitzats en tots els moments del procés amb la finalitat de detectar, seguir, regular i retroalimentar el procés d’ensenyament i d’aprenentatge.\nS'avalua per conèixer els resultats de l’aprenentatge (avaluació sumativa) i per regular les dificultats i els errors de l’alumnat (avaluació formativa) i per afavorir que l’alumnat vagi aprenent a regular-se autònomament (avaluació formadora:\nautoavaluació i coavaluació). Per això cal seleccionar els continguts que\nresultin més significatius i aplicar una avaluació que sigui útil per a l'activitat docent, gratificant per a l’alumnat en el seu aprenentatge i orientadora per al professorat i per a l’alumnat en les seves actuacions.\nS'ha de compartir amb l’alumnat el procés avaluatiu, fent-lo partícip i protagonista del seu procés d’aprenentatge. L’avaluació és un procés constant al llarg del procés d’ensenyament i d’aprenentatge que cal planificar en tres moments clau: en l’avaluació inicial o diagnòstica, en l’avaluació mentre s’està aprenent i en l’avaluació final, regulant-ne el procés d’ensenyament i d’aprenentatge i les dificultats i errors de l’alumnat.\n6. Autonomia curricular dels centres docents\nEl currículum dóna un marge força ampli per a la definició de projectes propis i contextualitzats. En aquest sentit reforça l’autonomia de centres cap a la definició del seu propi projecte educatiu.\nL'autonomia dels centres podrà comportar dur a terme, dins el marc que estableix el Departament d'Educació, experiències innovadores, plans de treball, formes organitzatives diferenciades, modificacions de l'horari escolar i relacions específiques amb la comunitat local. En cap cas, però, aquestes mesures no podran comportar aportacions extraordinàries de les famílies.\nEls centres han d’anar definint el seu projecte educatiu sense perdre de vista que les decisions sobre l’organització del currículum, dels espais, del temps, estan al servei de les finalitats educatives que es proposin.\nAlgunes propostes per dinamitzar aquest debat poden ser:\n Optimitzar i revisar els canals de discussió i participació del professorat en cada centre (equips docents, departaments, comissió pedagògica...).\n Valorar i compartir “bones pràctiques”, potenciant el treball en equip i l'intercanvi d'experiències amb d'altres centres.\n Reflexionar i prendre decisions al voltant del desenvolupament de les competències bàsiques:\no Identificar quin és el punt de partida (aprofitar actuacions fetes, com per exemple, la reflexió i la presa de decisions al voltant dels resultats de les proves de competències bàsiques).\no Determinar la contribució de les diferents àrees a l'adquisició de les competències bàsiques.\no Prioritzar quines competències convé treballar (per a tot l'alumnat,\nper a cada cicle...).\no Prendre acords per treballar-les a l'aula.\no Proposar quin tipus de formació s’ajusta a les necessitats\nCom a conseqüència d’aquestes reflexions en el si dels centres, l’exercici de l’autonomia pot dur a implementar projectes didàctics propis que requereixin una organització horària de les matèries diferent de l’establerta amb caràcter general.\nEls projectes didàctics propis hauran de dur-se a terme durant un període de quatre cursos per tal que la proposta coincideixi amb la durada d’una promoció d’alumnes des de 1r fins a 4t d’ESO, amb la possibilitat de pròrroga un cop avaluat i ratificat el projecte pel centre i el Departament d’Educació.\nEl decret 143/2007 estableix en l’annex 3 una assignació horària global per cada matèria en el conjunt dels tres primers cursos i una assignació concreta per a quart curs. A més d’aquestes assignacions globals, determina en l’annex 4 una organització horària de les matèries per cursos que és d’aplicació amb caràcter general.\nSi el centre docent opta per un projecte que comporti exclusivament la modificació de la distribució horària, de 1r a 3r, de les matèries per curs, sense que es produeixi cap canvi en l’assignació global de les matèries ni en el nombre màxim que se’n poden cursar simultàniament, l’únic tràmit administratiu necessari és la comunicació als serveis territorials del Departament d’Educació. En cas que s’alteri l’assignació horària global de les matèries, sempre respectant els horaris mínims fixats en l’annex 5 del decret 143/2007, caldrà l’autorització prèvia del Departament d’Educació.\nTotes les propostes de modificacions horàries hauran de respectar en tot cas la resta de requisits que estableix la normativa.\n7. La programació\nEl currículum estableix per a cada curs els continguts i criteris d’avaluació que el centre distribuirà i seqüenciarà i concretarà en unitats didàctiques i/o projectes de treball interdisciplinaris que han d’estar emmarcades dins del currículum, amb els continguts i criteris d’avaluació corresponents de cadascuna de les matèries.\nEn els continguts del currículum de cada curs s’han integrat els tres tipus: fets i conceptes, procediments i actituds i valors, ja que per poder desenvolupar la competència cal que es treballin de forma integrada.\nEs poden crear àmbits de coneixement, com a conjunt de continguts interelacionats que corresponen a dues o més matèries i que es treballen integradament.\nEn cadascun dels tres primers cursos de l'etapa s'ha de fer un treball de\nsíntesi,format per un conjunt d'activitats d'ensenyament i d’aprenentatge que\ns'han de fer en equip, concebudes per desenvolupar competències complexes i comprovar si s'ha aconseguit, i fins a quin punt, que l'alumnat sigui capaç de relacionar les competències bàsiques treballades en les diferents matèries per a l'aplicació i la resolució de qüestions i problemes relacionats amb la vida pràctica. Aquest treball ha d'integrar continguts de diverses matèries i admet diverses concrecions temporals. Al llarg del treball, l'alumne o alumna ha de mostrar capacitat d'autonomia en l'organització del seu treball individual, i també de cooperació i col·laboració en el treball en equip.\nEn el quart curs, tot l'alumnat ha de realitzar un projecte de recerca en equip. Aquest projecte ha d'estar constituït per un conjunt d'activitats de descoberta i recerca realitzades per l'alumnat entorn d'un tema escollit i acotat, en part, per ell mateix, sota el guiatge del professorat. Al llarg del projecte, l'alumne o alumna ha de mostrar capacitat d'autonomia i iniciativa en l'organització del seu treball individual, i també de cooperació i col·laboració en el treball en equip. Els centres, actualment, ja disposen d’una programació. El que cal és revisar-la, reflexionant sobre com es treballa i es fan les activitats, tenint en compte les estratègies que afavoreixen les competències.\nEsquema per elaborar unitats didàctiques o projectes interdisciplinaris:\n1. Títol de la unitat o projecte. 2. Objectius d’aprenentatge.\n3. Matèria, matèries o àmbits des de la que es treballa.\n5. Criteris d'avaluació.\n- Organització – tipologia de les activitats.\n- Desenvolupament de les activitats d’ensenyament i d’aprenentatge i\n8. Competències bàsiques desenvolupades.\nCal tenir present que la finalitat central de cadascuna de les matèries curriculars és el desenvolupament de les competències bàsiques, i que cadascuna de les matèries contribueix al desenvolupament de diferents competències i, a la vegada, cada una de les competències bàsiques s'assolirà com a conseqüència del treball en distintes matèries. L'eficàcia en la consecució de les competències depèn d'una bona coordinació de les activitats de totes les matèries curriculars. La concepció, organització i disseny de la programació té un paper clau en l'assoliment de les competències que estableix el currículum.\nEn les activitats d’aprenentatge i d’avaluació cal aplicar estratègies basades en la participació i interacció de l’alumnat. Tasques educatives en què l’alumnat pugui aplicar allò que sap, en contextos diferents i en relació amb qüestions diverses, preferentment significatives i funcionals. Però demanant-li, alhora, reflexió sobre el que fa, i discerniment a l’hora de triar els recursos més adients al cas, tenint en compte, a més, la dimensió social de les accions.\nA l’hora de preparar les activitats s'ha de reflexionar sobre si:\n Faciliten que l’alumnat treballi de forma autònoma i amb responsabilitat.  Fan que l’alumnat reflexioni sobre el que fa, ho raoni i ho comuniqui.\n Permeten que els l’alumnat doni respostes obertes, plantejant dubtes per anar reelaborant el coneixement i siguin conscients que estan aprenent.  Ajuden a desenvolupar habilitats d’esforç, treball, estudi.\n Fan que l’alumnat treballi en situacions on pugui aplicar amb eficàcia allò que aprèn, que transfereixi els seus aprenentatges a l’anàlisi i resolució de noves situacions posant en pràctica els valors i les normes de convivència.  Complementen el treball individual i el treball cooperatiu, facilitant que els\ncompanys i companyes s’ajudin entre si.\n Promouen l’ús de les TIC i mitjans audiovisuals en tasques adients.  Connecten amb els interessos de l’alumnat.\nDescargar (PDF - 19 página - 220.85KB)\nL aplicació del nou Pla General de Comptabilitat\nImmobilitzats tangibles, indicant els criteris utilitzats per a la seva valoració, el mèto- de d’amortització, les vides útils o els percentatges d’amortització emprats i pèrdues\nEDUCACIÓ PRIMÀRIA. 1. Es l hort escolar sostenible un espai educatiu on desenvol...\nBLOC IV: PERSONES, CULTURES I SOCIETATS BLOC V: CANVIS I CONTINUÏTATS EN EL TEMPS BLOC VI: MATÈRIA I ENERGIA. BLOC VII: ENTORN, TECNOLOGIA I\nEl currículum de l assignatura d imatge i so s estructura en nou blocs de contin...


La Comunitat Valenciana puja un 19% més casos que dilluns passat: 2.012 nous casos de coronavirus | Valencia Extra\nLa situació dels hospitals en aquests moments no és de saturació. En alguns casos s’han posat en marxa alguns plans de contingència en previsió que pogueren fer falta més recursos hospitalaris. Actualment, en tots els departaments de Salut, es disposa tant de llits en planta com d’UCI.\nDes de l’actualització del passat 31 de desembre, s’han registrat un total de 70 brots. Per províncies, aquesta és la distribució: 5 a Castelló; 24 a Alacant i 41 a la província de València


Recomanacions de arenys.cat | arenys.cat\nRecomanacions de arenys.cat\nUn exregidor de CiU té molts números per liderar una candidatura independent a Arenys de Mar\nLa plataforma Veïns Independents d'Arenys (VIA) ha confirmat aquest cap de setmana la seva participació a les eleccions municipals del proper 27 de maig. D'entrada els objectius del VIA són ambiciosos perquè, segons van dir els seus membres, no descarten "aconseguir l'alcaldia" d'Arenys de Mar, actualment governat per CiU (8 regidors) i el PP (1 regidor). Lluís Blanchar [a la imatge], exregidor de CiU, té tots els números per encapçalar la candidatura del VIA, formació de la que és vicepresident.\nArenys de Mar obre un procés informatiu per explicar la proposta de nou Pla General\nla comunitat digital segueix creixent\nAquest és un espai electrònic de publicació de continguts culturals d'ús públic i gratuït que forma part del projecte LaFarga.cat. Així com LaFarga.cat és un espai de trobada i debat per a totes aquelles persones implicades en el foment i ús del programari lliure i dels estàndards informàtics oberts; Culturalliure.cat segueix aquesta filosofia amb la vessant dels continguts llicenciats amb Creative Commons.


SOCIETAT - 09/01/2019 18:13 / Redacció\nFOTO: Un "artista" espanyol profana el Fossar de les Moreres\nLa manca de respecte pels símbols catalans ha arribat a un extrem intolerable. La darrera demostració d'aquesta afirmació s'ha pogut veure a Barcelona, on un graffiter ha tingut la barra d'empastifar el Fossar de les Moreres amb una pintada que no té res a veure amb el rerefons històric d'un emplaçament que recorda les víctimes del Setge de Barcelona (1713-1714).\nEl president de la Generalitat, Quim Torra, i el vicepresident Pere Aragonès, a l'ofrena floral al Fossar de les Moreres, el 10 de setembre de 2018.\nÚltimament, l'espanyolada es dedica a empastifar llocs d'importància cabdal per a la història de Catalunya. Tal com vàrem (VEURE AQUÍ), uns espanyolistes van pintar "Catalanes hijos de puta" a un aqüeducte de Tarragona tot demostrant la falta de respecte cap als monuments històrics declarats Patrimoni Mundial. L'últim cas que hem pogut veure ha passat al Fossar de les Moreres, on un "artista" anomenat TVBoy l'ha empastifat amb un mural de la cantant Rosalía.\nSi volia trencar esquemes hauria d'haver anat al Valle de Los Caídos com va fer l'artista Enrique Tenreiro, que com vàrem poder (VEURE AQUÍ) va deixar la tomba ben adornada. L'excusa que ha fet servir l'artista espanyol per embrutar el Fossar de les Moreres és la següent: “Antes el objeto de culto eran los iconos religiosos y ahora son las estrellas de la música y los influencer. Por eso en este mural aparece la nueva estrella internacional del flamenco-pop a la que he querido caracterizar como Santa Rosalía de Palermo (...)".\nParaules clau: ARTISTA ESPANYOL PROFANA FOSSAR MORERES


Actualitzat 02/11/2020 13:53\nLuis García de Santiago és l'home que, presumptament, va assassinar un home romanès al pati de la presó de Brians 2 el passat 13 d'octubre. Era el vespre, durant l'estona que els presos poden estar al pati, que, aprofitant que estava escoltant música, li va clavar 20 ganivetades per l'esquena.\nQuan ja jeia a terra molt malferit va cridar: "Este es un proxeneta, un violador de niños, tranquilos que ya está muerto". Ell mateix va assegurar que l'havia atacat -i assassinat- pel seu passat. Una manera de passar comptes, ell que ja segurament no sortirà de la presó, amb un home que estava condemnat per haver obligat una noia menor de setze anys a prostituir-se. Després de ser aïllat, el jutge va ordenar la seva reclusió.\nQui és Luis García de Santiago?\nPerò qui és el pres que va voler fer justícia? Luis García de Santiago és a la presó, d'on dubtosament en sortirà abans de morir, per haver matat un home a Viladecans el 15 de març del 2012, tal com recull ElPuntAvui.\nAssassinat a Brians 2: un pres en mata un altre al pati de la presó / ACN\nVa matar un parent seu amb qui tenia problemes legals. El va assassinar a trets en un parc d'aquest municipi del Baix Llobregat. Després de deixar-lo mort es va escapar i va atracar diversos establiments.\nDetingut pel GEI a l'Empordà\nNo va ser fins dies més tard que va ser detingut en un hostal de Sant Feliu de Guíxols (Baix Empordà). Tot i que estava en cerca i captura i tothom l'estava buscant —la foto que acompanya aquesta notícia és la que van difondre els Mossos d'Esquadra per buscar-lo— es va identificar amb el seu DNI a l'hostal.\nVan saltar totes les alarmes i el Grup Especial d'Intervenció (GEI) dels Mossos va assaltar-lo quan va baixar a esmorzar. Totes les informacions policials apuntaven que anava armat i que podia ser molt perillós.\nTota la vida a la presó\nDesprés de ser detingut va ser jutjat per l'assassinat de Viladecans i va ser condemnat a 36 anys de presó. El vespre del 13 d'octubre estava a la presó encara complint condemna per aquell assassinat però va decidir allargar-ho més. Va decidir fer justícia a la seva manera amb Marin Aron Zargiu i el va executar al mig del pati. Va cridar: "Aquest és un proxeneta, un violador de nens, tranquils que ja està mort", i després es va entregar als funcionaris de la presó.\nDetingut a Barcelona per defensar la mort del professor de París i el terrorisme\nVÍDEO: Destrossat un cotxe dels Mossos a cops de pedres i pals a Barcelona


La campanya més dura del PSOE - Editorial - VilaWeb\nAcaba de començar una nova campanya electoral, segurament la més difícil, en dècades, per al Partit Socialista. Al país i a tot l'estat. Al país, perquè, a la impotència valenciana, s'hi pot sumar la tornada del PP al govern balear i la pèrdua de la tan simbòlica municipalitat de Barcelona. A l'estat, perquè el mapa que es dibuixa és terrorífic per als seus interessos.\nLa cosa ve de lluny, és clar. No voreges un precipici de sobte. Però la perspectiva provoca, així mateix, vertigen i interès, tot alhora. En les eleccions del Principat el PSOE ja va caure del rang dels grans partits. Ara la seua marginalitat a les Corts Valencianes serà esfereïdora. I si el PP forma govern a les Balears, en dos anys els socialistes hauran estat foragitats de tots els nostres governs, tret de Catalunya Nord (però incloent-hi Andorra i amb permís de la Franja).\nI a l'estat la situació pot ser molt pitjor encara, per més que els socialistes mantinguen l'Aragó, Astúries i poca més. Lluny, molt lluny, d'allò que havien arribat a ser. La pèrdua, si acaba consumant-se, de llocs tan segurs com Castella-la Manxa o fins i tot Extremadura, sembla un malson, més que no pas una possibilitat.\nI al malson, s'hi suma el fracàs generalitzat en les municipals. Barcelona, en aquest sentit, serà una plaça clau. L'equip de Jordi Hereu no podia fer-ho pitjor de com ha fet i només una vaga apel·lació ideològica –més mítica que no real– pot rebaixar l'impacte de la pèrdua d'una ciutat model de la Catalunya municipalista que el PSC considerava el seu principal actiu.\nÉs normal, doncs, que els candidats socialistes miren de treure pit i d'animar els seus votants. Però en l'atmosfera es copsa un final de cicle que no és tan solament el final d'un partit, sinó el final d'un model d'estat.\nEn dos anys els socialistes hauran estat foragitats de tots els nostres governs, tret de Catalunya Nord i l'Aragó.


Dijous 14 de juny: a Madrid amb la Leo, alcalde i regidora de Llorenç i alcalde de Creixell convidats per Cespa a Ifema | Blog d'Agnès Ferré\nLa Leo, com a regidora de mediambient i jo com alcaldessa estem convidades per Cespa, l’empresa concessionària que ens fa el servei de recollida de residus, a anar a Madrid a IFEMA, a la FSMS Soluciones Medioambientales Sostenibles, concretament a TECMA Feria Internacional del Urbanismo y del Medioambiente.\nTambé venen convidats l’alcalde de Llorenç Jordi Marlès, la regidora de serveis Montse i l’alcalde de Creixell Jordi Llopart. De Cespa ens acompanyen en Gonzalo, en Jaume i a Madrid ens trobem al Rafel i al Chema.\nA quarts de 6 del matí anem a l’estació de l’AVE del Camp de Tarragona per agafar l’AVE cap a Madrid, que agafem a dos quarts de 7 del matí. A les 9 del matí arribem a Atocha i agafem taxis fins a Ifema. No hi havia estat mai i és molt i molt gran! Nosaltres anem cap al pavelló 9 que és on fan la fira TECMA.\nTot el matí, fins a la 1 del migdia, tombant pels estants i veient les últimes novetats en màquines de neteja de carrers, de contenidors, maquinària, … tot molt interessant i a més amb l’última tecnologia aplicada a aquest sector. És una fira que val la pensa per veure les novetats en temes de residus, neteges viàries, parcs infantils, mobiliari urbà, …\nAl migdia tornem cap a Madrid, per fer turisme. Hi anem tot el grup menys el Rafel i el Chema de Cespa que han tornat amb l’AVE.\nComencem a la Puerta del Sol, seguim cap a la Plaza Mayor, Congreso de los Diputados i anem a dinar després d’aquesta gran passejada. Quan acabem anem tot xino-xano cap a Atocha, caminant al costat del Retiro passant per la Cibeles, Neptuno, el Prado, …\nHem passat una tarda molt agradable! A quarts de 7 de la tarda tornem a ser a l’AVE per tornar cap a casa. Un dia molt ben aprofitat per feina i per fer turisme amb bona companyia!\nAgnès FerréAl govern (2015/19), Alcaldessa, Treballem per la BisbalBisbal, Fira, Madrid, mediambient\n16 i 17 de juny: PDeCAT, Barri de la Riba, diada dels Bous i 90è aniversari de Joventut Bisbalenca Dimecres 13 de juny: convocatòria de Ple ordinari i audició dels alumnes de guitarra de l’Escola Municipal de Música


Tribuna Ganxona » ENTITATS Els 125 anys del Col·legi Sant Josep, recollits al nou número de la revista l'Arjau\nPortada » Portada » SOCIETAT » ENTITATS » Els 125 anys del Col·legi Sant Josep, recollits al nou número de la revista l’Arjau\nEl Col·legi Sant Josep de Sant Feliu de Guíxols, conegut popularment com Els Hermanos, ha celebrat els seus 125 anys d’existència. Aquest centre educatiu va néixer el 1891 gràcies a\nuna iniciativa privada de la indiana d’arrels guixolenques Dominga Juera Patxot, una figura que, a diferència d’altres benefactors de la seva època, avui dia és absolutament desconeguda.\nNo és fàcil que una institució tingui una vida de 125 anys, havent superat dificultats de tot tipus. El Col·legi Sant Josep (avui Cor de Maria – Sant Josep), no només ho ha fet, sinó que\nencara el futur amb una pila de canvis amb què mira endavant amb seguretat i un somriure. Entrats de ple al segle XXI, aquesta escola segueix essent actuament un centre de\nreferència a la nostra ciutat, aprofitant el millor de les èpoques passades i construint cada dia una educació amb sentit, amb alegria, adaptada al món d’avui i de demà, que ajuda els petits i els joves a saber, a fer i, sobretot, a ser.\nAmb motiu d’aquesta commemoració, la revista cultural L’Arjau, que edita l’Ajuntament de Sant Feliu de Guíxols a través de l’Arxiu Municipal, dedica el seu número 80 al Col·legi Sant Josep.\nL’Arjau es pot aconseguir gratuïtament als estancs i llibreries de Sant Feliu de Guíxols o en els serveis municipals següents:Museu d’Història, Botiga del Monestir, Oficina d’Informació Ciudadana, Punt d’Informació Juvenil, Guíxols Desenvolupament (estació d’autobusos), Centres Cívics de Vilartagues i Tueda, Biblioteca pública Octavi Viader i Arxiu\nMunicipal. També es pot rebre a casa gratuïtament sol·licitant-lo per correu electrònic a arxiu@guixols.cat.\nSecció: ENTITATS, CULTURA I OCI, ENSENYAMENT, PUBLICACIONS, HISTÒRIA


Relat de viatje al Japó durant el Hanami | Viatgeaddictes\nRelat d'un viatge al Japó en primavera, durant el Hanami\n2.1 de 5 (160 vots)\nCirerers sobre el canal Hanzo (Tòquio)\nEscollir bé les dates d'un viatge al Japó per a gaudir del Hanami, el període en què floreixen els cirerers, és la primera decisió important a prendre.\nSegons les informacions que tenim, a la franja central de l'illa de Honshu, on es troben les grans ciutats del Japó, les dates més favorables per a la floració dels cirerers oscil·len entre les dues últimes setmanes de març i les dues primeres d'abril, sempre aproximadament.\nCom la floració és un fenomen natural, no és mai exacte i hi ha un cert risc de variació que cal assumir.\nTot i que nosaltres vam escollir la darrera setmana de març i les dues primeres d'abril, l'hivern 2013-14 s'ha allargat lleugerament i en els primers dies del nostre viatge no hem trobat els cirerers en flor com estava previst.\nEl web The Bloom of Cherry Blossoms mostra les dates previstes de floració sobre el mapa del Japó.\nEn aquests dies els japonesos adoren passar el dia asseguts o estirats sobre una lona en els parcs fent pícnic i admirant els cirerers en flor. Són els dies del Hanami. És una època d'alta ocupació de turisme nacional i pocs estrangers.\nDel 22 de març al 7 abril de 2014 (viatge de 17 dies, amb 14 nits d'hotel).\nEl canvi mitjà que vam aconseguir fou de 135 ¥ per euro (març de 2014). El millor canvi és el que s'aplica a les compres amb targeta de crèdit. La moneda oficial al Japó és el ien, simbolitzat pel signe ¥.\n+ 650 € (avió)\n+ 321 € (abonament JR Pass)\n+ 715 € (hotels)\n+ 520 € (menjars, entrades i diversos)\n= 2.206 € (total per persona)\nVam trobar una bona tarifa amb Turkish Airlines a través del portal eDreams per 650 €, incloent una assegurança de cancel·lació.\nL'abonament del Japan Rail es ven només des de l'estranger i va per setmanes senceres (7, 14 o 21 dies). L'abonament ordinari ens costa 316 € (varia segons la cotització del ien) per persona i per 14 dies.\nEs compra per internet en el web Japan Rail Pass i l'envien a casa per missatger. Un de nosaltres contracta per 10 € el JR Assistance, un servei que dóna la possibilitat de fer consultes per telèfon des del Japó, però que no vam arribar a utilitzar.\nEn el web de Hyperdia es troben tots els horaris i combinacions. Per recorreguts llargs en tren bala, del tipus Shinkansen, és recomanable reservar prèviament seients des d'una oficina de Japan Rail, que es troben en totes les grans estacions. Tots els trens tenen vagons destinats a viatgers sense reserva, però no es garanteix seient.\nA les grans ciutats interessa utilitzar, sempre que sigui possible, les línies de metro de Japan Rail incloses en l'abonament JR. Cal tenir en compte que hi ha altres línies de tren privades no compatibles i tampoc s'inclouen els trens més ràpids de la JR, els anomenats Nozomi. No podem deixar de citar en aquest apartat la puntualitat absoluta dels trens japonesos.\nSegons llegim en altres relats sobre Japó en el web Viatgeaddictes, interessa utilitzar les cadenes d'hotels Toyoko-Inn, Apa i altres similars, enfocades a viatgers de negocis, pels seus preus moderats i la seva situació prop de les estacions de tren JR, el millor sistema per desplaçar-se pel país.\nEn preparar l'itinerari ens vam trobar que en les dates del nostre viatge els hotels es estaven molt plens, fet que ens obligà a reservar amb antelació tots els hotels de la ruta, renunciant així a la possibilitat d'improvisació sobre la marxa, com ens hagués agradat.\nFem les reserves a través del portal de reserves Booking.com. Les habitacions són petites, però netes i ben dotades. Les habitacions dobles econòmiques acostumen a tenir un llit de 120 cm d'ample, amb bany complet i esmorzar, opcional segons l'hotel. És recomanable experimentar alguna nit en un Ryokan, l'hotel típic japonès.\nHotels on ens allotgem en aquest viatge:\n• 3 nits a Osaka: Hearton Hotel Nishi Umeda. Situat al costat de la sortida sud de l'estació Umeda, la principal d'Osaka. Esmorzar molt complet japonès i occidental.\n• 3 nits a Kyoto: Apa Villa Hotel Kyoto Ekimae. A 5 minuts de la sortida nord de l'estació. Esmorzar japonès regular. Tenim problemes amb un llit amb molles punxants, que motiven una reclamació per escrit a la cadena Apa que es queda sense resposta.\n• 1 nit a Kanazawa: Toyoko-Inn Kanazawa Eki Higashi-guchi. A 5 minuts de la sortida est de l'estació de tren. Esmorzar japonès.\n• 2 nits a Takayama: Ryokan Asunaro. A 7 minuts de la sortida est de l'estació. Habitacions japoneses amb diverses estances i llit de futon. Disposa d'un onsen gratuït. Alternen un dia d'esmorzar japonès (magnífic) amb un altre occidental molt correcte. Sota demanda, els sopars japonesos són excel·lents.\n• 5 nits a Tòquio: Toyoko-Inn Ikebukuro Kita-guchi nº 1. A uns 7 minuts de la sortida nord de l'estació toquiota d'Ikebukuro. Esmorzar japonès.\nEls esmorzars els hem inclòs en les reserves de tots els hotels.\nPer tenir autonomia als migdies, estalviant molt de temps en les millors hores per fer visites, portem de casa embotits envasats al buit, formatges, fruits secs i comprem fruita, pa, etc.\nAlgunes nits vam recórrer als Konbinis, botigues de diverses cadenes i que estan obertes les 24 hores, presents a tot arreu, on tenen menjar fresc japonès preparat de bona qualitat.\nTambé vam visitar restaurants populars econòmics, on els japonesos mengen plats de sopa de pasta, tipus udon.\nDIARI D'UN VIATGE AL JAPÓ A LA PRIMAVERA, DURANT EL HANAMI\nDies 1 i 2: Barcelona - Istanbul (Turquia) - OSAKA (Japó)\nComencem aquest viatge al Japó amb un vol de Barcelona a Istanbul (3 hores 20 min) i un altre d'Istanbul a Osaka Kansai (10 hores 55 min).\nL'endemà arribem a Osaka per la tarda.\nDe l'aeroport de Kansai al centre d'Osaka agafem el Limousine Bus (1500 ¥, 60 minuts) i baixem a la parada de l'Hotel Herbis, a dos carrers del nostre hotel. És més barat el tren Express Kanku Kaisoku a l'estació Umeda (1160 ¥, 70 minuts), però preferim l'autobús per a tenir alguna vista de la ciutat.\nLa primera nit la passem al Hearton Hotel Nishi Umeda.\nDía 3: VISITA DE LA CIUTAT D'OSAKA\nAvui dediquem tot el dia per visitar la ciutat d'Osaka.\nEdifici Celeste d'Umeda. S'accedeix per un passatge subterrani a l'oest de l'edifici Hankyu Umeda de l'estació. Les entrades (700 ¥) es venen a la 3a planta de la torre oest. Es puja amb ascensor i escales mecàniques que uneixen les dues torres del doble edifici als miradors de la penúltima planta i el terrat. La vista de la ciutat és espectacular.\nA les oficines de Japan Rail de l'estació d'Osaka validem la reserva que portem per al JR Pass i fem les primeres reserves de seients per als trajectes a Hiroshima que volem fer demà.\nAgafem la línia JR Loop del metro fins a Osaka-joen, on visitem els Jardins del Castell d'Osaka.\nSeguim amb metro fins a l'estació Tsuruhashi. Canviem a l'estació del mateix nom de la línia Kintetsu. Com en aquesta línia no ens serveix l'abonament de Japan Rail, traiem els bitllets amb alguns problemes en els caixers automàtics. Ens ajuden els vigilants de l'estació, amables com tots els japonesos quan et veuen en dificultats. Acabem pagant uns 400 iens per 2 estacions fins a la Nippombashi.\nRecorrem a peu el barri Dotombori veient l'ambient de tarda per carrers estrets, galeries comercials cobertes i el canalitzat riu Dotomborigawa. Arribem fins al barri Amerika Mura, ple de botigues d'ambient nord-americà.\nSopem per 2.700 ¥ un menú de cranc, amb cervesa japonesa, al restaurant Kani Doraku Honten, a la cruïlla entre la Galeria Comercial Dotombori i Ebisu Bashi. Es troba a pocs metres del Teatre Shochikuza i és fàcil de reconèixer pel cranc gegant sobre la façana.\nA l'estació Namba de la línia Midosuji agafem el metro (230 ¥) fins a l'estació Umeda.\nSegona nit al Hearton Hotel Nishi Umeda.\nLa majoria de relats sobre el Japó a Viatgeaddictes que havíem llegit sobre la ruta d'avui van primer a Hiroshima i posteriorment a l'illa de Miyajima.\nNosaltres ho vam fer al revés, perquè creiem que tenint una reserva per al tren de tornada a Osaka és més fàcil controlar el retorn puntual a l'estació de Hiroshima estant a la ciutat que des de l'illa de Miyajima.\nTorii flotant a l'illa de Mijajima\nAvui matinem per agafar primer un tren local de la línia JR des d'Umeda a Shin-Osaka i a continuació un shinkansen Hikari a Hiroshima. Surt a les 7:35 i arriba a Hiroshima a les 9:05, després de recórrer 345 km.\nA l'estació d'Hiroshima canviem a la línia JR Sanyo i anem a Miyajimaguchi en 25 minuts. Baixem en 6 minuts a peu al moll del ferri de la pròpia JR, inclòs en l'abonament del tren. En 10 minuts de navegació arribem al moll de l'illa Miyajima.\nA l'illa Miyajima visitem el Torii flotant, la baixa marea deixa gairebé a tocar, el Santuari Itsukushima, la Pagoda dels cinc pisos, i el petit Santuari Kiyomori.\nAnem de tornada cap al ferri seguint el carrer Omotesando, ple de botigues i llocs de menjar.\nI tornem a Hiroshima agafant el ferri i la línia JR Sanyo, baixant a l'estació Yokogawa, l'anterior a Hiroshima.\nAnem baixant pel costat de la llera del riu Hiroshima i creuem el pont Aioi. Tenim a tocar la famosa Cúpula de la Bomba Atòmica, l'únic edifici que va quedar en peu el 6 d'agost de 1945. Recorrem el Parc commemoratiu de la Pau i visitem el Museu Memorial de la Pau, experiència imprescindible per estar informat de la monstruositat que aqui va tenir lloc (50 ¥ + 300 ¥ de l'audiòfon en castellà).\nJust al nord de la cúpula està la parada del tranvia 6, que va a l'estació Hiroshima, on agafem el tren shinkansen Hikari de tornada a Shin-Osaka i d'aquí un tren local JR a l'estació Umeda. Sortida d'Hiroshima a les 17:48 i arribada a Osaka a les 19:24. Avui ha estat una jornada intensa però interessant.\nTercera nit en el Hearton Hotel Nishi Umeda.\nDia 5: OSAKA - KYOTO\nAvui teníem prevista la visita a Nara, però la intensa pluja ens fa canviar de plans.\nPrenem el tren JR de l'estació Umeda Osaka fins a Kyoto (la mateixa estació de tren de Kyoto destaca pel seu disseny). Anem primer a deixar les maletes a l'hotel. No donen les habitacions fins a les 15 h.\nAgafem el metro línia Karasuma a Shijo (200 ¥). Aprofitem que el Mercat Nishiki és de galeria coberta, perfecte per a un dia de pluja. Els netíssims llocs rivalitzen en oferir el millor producte i el donen a degustar a la clientela. Els grans magatzems donen paraigües amb la seva marca als vianants, que d'aquesta manera els fan publicitat per on vagin.\nSeguim per les galeries Toramachi i Shin-Kyogoku, també cobertes. Visitem el carrer Ponto-cho, el més característic de Kyoto.\nPassem el riu al costat del barri de Gion. Ambient encantador el del carrer Shirakawa Minami-dori, amb el canal, els cirerers en flor i els salzes entre cases antigues. Ens creuem amb geishas i maikos pels carrers del barri de Gion.\nAssistim a una representació en el Gion Corner (2800 ¥, 50 minuts), un resum de tradicions japoneses, sense ser cap turistada a l'ús. Mostren la cerimònia del te, arpa, ikebana, comèdia clàssica, dansa, titelles, etc.\nTornem al barri de l'estació a l'autobús 206 (200 ¥). Primera nit en l'Apa Villa Hotel Kyoto Ekimae.\nDia 6: KYOTO - NARA - INARI - KYOTO\nAgafem un tren JR Nara Line a l'estació Nara.\nUn cop a Nara lloguem bicicletes a tocar de l'estació (700 ¥). Seguim el carrer Sandojori en lleuger ascens. Veiem el Temple Kofukugi i el santuari Himuro, amb cirerers espectacularment florits.\nLa joia de Nara és el temple Todai-ji (700 ¥). Diuen que és l'edifici més gran del món en fusta. El buda de bronze de la sala Daibutsu és una de les figures més grans que existeixen. Amb les bicis, seguim al temple Kasuga. El camí està adornat amb incomptables fanals, entre un espès bosc. Ràpid i descansat retorn a l'estació Nara en lleuger descens sense pedalar res.\nTren JR local a Inari, ja molt a prop de Kyoto. De la mateixa estació parteixen les escales i rampes al Fushimi Inari Taisha.\nEs tracta d'un conjunt de cinc santuaris repartits pels pendents muntanyencs, amb densos boscos de bambú. Els camins estan flanquejats per nombroses toriis de color taronja, una de les fotos típiques del Japó i una visita imprescindible dels voltants de Kyoto.\nTren local a l'estació Kyoto. A Kyoto vam sopar molt bé udon variats al restaurant Limura d'ambient popular (1.300 ¥ amb cervesa), situat al carrer Sichijo prop de la cantonada amb Hihashinotoin, molt a prop del nostre hotel.\nSegona nit en l'Apa Villa Hotel Kyoto Ekimae.\nDia 7: VISITA DE KYOTO\nEns trobem amb Fumiko, una fotògrafa que hem conegut per internet a través d'uns amics de Subirats i Paris. Ens acompanyarà tot el dia.\nComprem uns abonaments d'autobús de dia per la ciutat (500 ¥). Bus 206 fins Kiyomizumichi i pujada a peu en 10 minuts pel carrer Chawan-zaka, plena de botigues. Veiem el Temple Kiyomizu, original del segle VIII, molt visitat per la gent de la ciutat, especialment en època de floració dels cirerers, que aquí just comença.\nBaixem per carrerons al barri Gion, on mengem udon por 1050 ¥. Passant per davant del temple Yasaka, veiem entrar un casament. Ella va vestida tradicional i ell de jaqué. Els convidats i familiars, també vestits de rigorosa etiqueta, entren en línies separades d'homes i dones.\nAmb l'autobús 100 ens dirigim al passeig de la Filosofia. Lloc encisador, llàstima que els seus cirerers van una mica endarrerits i no els veiem en la seva esplendor.\nCirerers florits en el Temple Kiyomizu\nA continuació prenem el bus nº 204 fins a l'entrada sud del Palau Imperial, que creuem visitant els jardins amb alguns cirerers en flor.\nSortim pel costat oest i agafem la línia -arasumo a K08 i la Tozai a Oike-dori per accedir al Castell de Nijo, construït el 1603 com a residència oficial del primer Shogun Tokugawa Leyasu. Hem vingut amb presses i som els últims visitants a entrar a les 16h (600 ¥). És una visita autoguiada. No deixen fer fotos. El conjunt és interessant, però les estances de les cases japoneses sempre ens semblen molt buides sense mobiliari..\nAmb indicacions de la Fumiko, que s'acomiada, tornem a l'estació Kyoto al bus nº 9, per fer les reserves dels trajectes dels trens JR dels propers dies.\nTercera nit en l'Apa Villa Hotel Kyoto Ekimae.\nDia 8: KYOTO - KANAZAWA\nAgafem el tren Thunderbird Express de Kyoto a Kanazawa.\nJa a Kanazawa, en una oficina fora de l'edifici de l'estació, comprem abonaments per als dos autobusos turístics de la ciutat (500 ¥) i per als de demà a Shirakawa i Takayama (4.200 ¥). Anem a l'hotel a deixar les maletes.\nAgafem l'autobús llançadora Kanazawa i baixem a la casa Seison-kaku (1.000 ¥, no fotos dins). Just al costat, hi ha l'entrada als Jardins Kenrouen, dels quals diuen que són un dels tres millors del Japó (300 ¥). Podem veure les muralles del castell de Kanazawa, ara en obres.\nAra continuem amb el bus Loop al barri Higashi Chaya, el de las geishes. Visitem la casa Shima (400 ¥). Deixen fer fotos amb una màquina compacta, però no amb la reflex i tampoc vídeo. Això és una cosa que no ens havia passat enlloc.\nSortint de la casa descobrim que cap dels autobusos turístics circula a partir de les 18h.\nNit en l'hotel Toyoko-Inn Kanazawa Eki Higashi-guchi.\nDia 9: KANAZAWA - SHIRAKAWA-GO - TAKAYAMA\nAhir no vam poder reservar seients a l'autobús de Shirakawa-go del matí. Sortim en el de les 12,35h, plovent amb molta intensitat i ja no pararà durant tot el dia.\nCasa del Museu Gassho-zukuri (Shirakawa-go)\nA les 13,50h arribem a Shirakawa-go per una autovia que travessa les muntanyes per túnels impressionants. Hi ha neu acumulada a les vores de la carretera.\nUtilitzem els armaris de la consigna (600 ¥) per deixar les nostres maletes i poder fer la visita més còmodament. Visitem el Museu del Gassho-Zukuri (500 ¥, incloses en el preu unes botes de cautxú per a la pluja i el fang).\nEl museu conté cases transportades des de pobles veïns, en què s'observa la tècnica constructiva particular adaptada al rigorós clima de la regió. El pis superior s'acostumava a utilitzar per a tenir cura dels cucs de seda.\nCreuem el pont que condueix al petit poble d'Ogimachi i passegem admirant l'arquitectura típica de la zona.\nL'autobús de les 17.20 ens condueix a Takayama, a on arribem a les 18.10. Sota la forta pluja, arrosseguem les maletes al nostre hotel, el Ryokan Asunaro.\nDia 10: VISITA DE TAKAYAMA\nAvui ha deixat de ploure i fa un bon sol, però bufa un vent fred del nord.\nA Takayama vam visitar el mercat Miyagawa, a la vora del riu. Com tots els mercats japonesos, els aliments estan pulcrament envasats.\nEl barri Sanimachi té cases típiques. Les destil·leries i botigues especialitzades en Sake es reconeixen per unes boles verdes de branques de cedre penjant de la porta.\nEsmorzar del ryokan Asunaro (Takayama)\nVisita a la casa Kusakabe (500 ¥). Era un comerciant, que fins i tot deixava diners als bancs. L'estructura de bigues interiors és espectacular.\nPassejant pels carrers, criden l'atenció unes portes de garatge molt altes. És on guarden les carrosses que desfilen en la celebració de la Sanno Matsuri, els dies 14 i 15 d'abril.\nEl Museo Yatai Kaikan (829 ¥) presenta una selecció de cinc de les carrosses. Un vídeo descriu el festival.\nAmb el mateix bitllet es visita el Sakurayama Nikkokan, que exhibeix maquetes dels temples de Nikko, al nord de Tòquio, que visitarem en els pròxims dies.\nAquesta tarda tenim temps per relaxar-nos amb la tranquil·litat de l'onsen al nostre ryokan. Segona nit al Ryokan Asunaro.\nDia 11: TAKAYAMA - TÒQUIO (barri Shibuya)\nTren a motor dièsel de via única de la línia JR de Takayama que ens porta a Nagoya (2 h 15 minuts). El frontal és transparent i permet observar al conductor, d'uniforme, gorra i guants blancs i el paisatge de les muntanyes.\nA Nagoya canviem al shinkansen Hikari (2 hores) fins Shinagawa, just a l'entrada de Tòquio, on prenem la línia JR Yamanote circular, sentit horari cap a Ikebukuro (30 minuts), sortida nord, on tenim el nostre hotel a Tòquio.\nCruïlla de Shibuya (Tòquio)\nDeixem les maletes i decidim començar a conèixer Tòquio per la zona de Shibuya. Prenem de nou la línia JR Yamanote en sentit antihorari fins a l'estació de Shibuya (10 minuts). A la plaça davant de la sortida oest hi ha l'estàtua del llegendari gos Hachiko.\nDes del primer pis de la cafeteria Starbucks hi ha una bona vista de l'encreuament de Shibuya, mundialment famós, amb el pas de vianants en diagonal. Ens diuen que consumim alguna cosa en lloc de fer fotos, quan ja les hem fet. En realitat, la vista des del primer pis de l'estació és gairebé tan bona com aquesta.\nShibuya 109 és un edifici amb moda per a gent jove, interessant per a veure el look ideal de les jovenetes japoneses. Pels magatzems i els carrers del barri sona una música eixordadora, combinada amb enlluernadors llums de neó.\nAvui sopem en un dels molts restaurants italians en la zona de Shibuya. Tornem a Ikebukuro amb la nostra línia Yamanote, en sentit horari. Primera nit a l'hotel Toyoko-Inn Ikebukuro Kita-guchi nº 1.\nDia 12: TÒQUIO - EXCURSIÓN A HAKONE - TÒQUIO (barri Ginza)\nAvui fem un itinerari complex per Hakone, que dóna la volta al llac Ashi amb molt bones vistes de la Muntanya Fuji (3776 metres d'alçada), si és que fa bon temps. És important anar-hi entre setmana.\nAquesta ruta circular, ja sigui en un o altre sentit, es pot consultar al web Hakone Freepass. Connecta una cadena de mitjans de transport diferents i només es pot fer en un país en què els mitjans de transport estan ben organitzats i són puntuals.\nD'Ikebukuro agafem el nostre JR Yamanote en sentit antihorari fins a Shinagawa, connectant amb el Shinkansen de les 09.32 sense reserva de seient, a Odawara (10 minuts).\nAl pis superior de l'estació Odawara vam comprar el Hakone Pass (4.000 ¥) que serveix per a tots els transports en l'àrea de Hakone durant 2 dies. Només tenim un dia, però surt a compte, ja no només per diners, sinó per a evitar la pèrdua de temps que suposa comprar un bitllet en cada canvi de transport.\nDes d'Odawara, agafem l'Odakyu Hakone Express a Hakone Yumoto (30 minuts). De la mateixa estació surt un autobús per una carretera de muntanya a Moto Hakone (40 minuts).\nAquí seguim un tram a peu. Hi ha un preciós camí al costat esquerre de la carretera envoltada de cedres plantats en 1618 que porta al port de Hakone Machi, amb vistes al llac Ashi (30 minuts). Des d'aquesta zona es pot el veure Mont Fuji.\nUns vaixells ridículament caracteritzats de pirata creuen el llac al port de Togendai (40 minuts). Continuem per un telefèric amb parada opcional a Ubako i final a Owakudani (20 minuts), el punt més alt de l'itinerari (1.153 metres) i des d'on es pot veure millor la silueta del Mont Fuji, si el temps ho permet. Nosaltres avui el veiem en part dins dels núvols.\nEn aquest punt hi ha bars i restaurants. Des d'aquí es pot passejar fins a unes fumaroles volcàniques i pous de fang. És el punt on normalment es couen els ous en aigües sulfuroses, que queden ennegrits.\nDes d'Owakudani, descendeix el telefèric cap a Sounzan (10 minuts). Continua en un funicular de cable Hakone Tozan Cablecar a Gora (10 minuts).\nCirerers al barri de Ginza (Tòquio)\nDes d'aquí amb el ferrocarril de via estreta de la línia Odakyu anem a Hakone Yumoto (45 minuts), on ja tenim l'Odakyu Hakone Express, conegut del matí a Odawara (30 minuts). Ens queda el shinkansen de tornada a Shinagawa (10 minuts).\nServeixi com a orientació sobre el temps necessari per a fer aquest recorregut sencer sense córrer: sortim de l'estació Shinagawa a les 09:32 amb el shinkansen i tornem al mateix punt a les 18h. Però cal tenir en compte que estem una hora llarga aturats a Odwara esperant que el Fuji es destapés.\nDes de l'estació Shinagawa, agafem la línia JR Yamanote en sentit antihorari i baixem en Yurakucho sortida est.\nFem un passeig pel barri de Ginza. Seguim l'avinguda Harumi fins a la cruïlla amb Chuo, l'anomenat encreuament de Ginza Yonchome, amb els grans magatzems Mitzukoshi i la Torre del Rellotge. Anem observant les botigues de les principals marques: Sony, Dior, Chanel, Mikimoto, Tiffany, etc.\nAvui sopem en un restaurant italià, dels pocs econòmics del barri. Girem per Ginza Itchome per tornar a l'estació Yurakucho. Metro Yamanote en sentit antihorari a Ikebukuro (25 minuts).\nSegona nit en l'hotel Toyoko-Inn Ikebukuro Kita-guchi nº 1.\nDia 13: TÒQUIO (barri Shinjuku i Fòrum Internacional)\nAvui torna a ploure amb intensitat durant tot el dia.\nPrenem la línia Yamanote en sentit antihorari a Shinjuku. Aquesta és l'estació amb més trànsit ferroviari del món. De la sortida oest ens resulta molt útil un passadís subterrani per anar al Govern Metropolità de Tòquio sense mullar-nos.\nA les façanes de l'Ajuntament hi ha enormes pancartes dels Jocs Olímpics de Tòquio 2020. Es puja gratis a la planta 45 en només 55 segons. Alternen l'accés a una o l'altra de les dues torres del gratacels, segons l'afluència de visitants. És un dels grans miradors de la ciutat.\nDes de l'estació Shinjuku, agafem ara la línia Chuo ràpid fins a l'estació de Tòquio. Dinem en un cafè a la planta baixa de la mateixa estació un menú per 1000 ¥. Sortida sud Marunouchi. Aquest any 2014 se celebren els 100 anys de l'antiga estació de Tòquio, d'estil renaixentista en maó vermell.\nDonat que continua sense parar de ploure, seguim al llarg de passatges subterranis sota de grans magatzems que ens apropen al front de l'edifici del Fòrum Internacional de Tòquio. És una extraordinària estructura de ferro i vidre on realitzen esdeveniments de moltes classes. Coincidim amb un Congrés d'Oftalmologia que el 2018 se celebrarà a Barcelona.\nTornada amb la línia Yamanote en sentit antihorari a Ikebukuro (25 minuts). Tercera nit a l'hotel Toyoko-Inn Ikebukuro Kita-guchi nº 1.\nDia 14: TÒQUIO - NIKKO - TÒQUIO\nHem de fer una combinació de tres trens per arribar a Nikko: primer el metro d'Ikebukuro a Omiya (30 minuts), on agafem el shinkansen Tsubasa a Utsonomiya (44 minuts) i el local de tren JR a Nikko. Sortim a les 8,42 i arribem a les 10,50.\nDavant de l'estació de Nikko agafem l'autobús nº 7 (200 ¥) fins a la parada del Pont Vermell Shinkyo, del segle XVII.\nSantuari sintoista de Tosho-gu (Nikko)\nCaminem fins a la taquilla del Temple Rinno-ji. No deixen fer fotos. El temple està en obres, literalment desmantellat dins d'una estructura d'edifici industrial, peça per peça per a tractar la fusta deteriorada. Un cop visitat, la nostra opinió és que no val la pena visitar-lo abans que acabin les obres l'any 2020.\nEns venen unes entrades (900 ¥) combinades amb el temple Taiyuin-byo, que està a certa distància.\nContinuem per l'avinguda Sugi Namikikaido, amb 13.000 cedres. Torii de pedra i pagoda de cinc pisos, de l'any 1650.\nEl més important és el Santuari shintoísta de Tosho-gu (1.300 ¥). El portal principal, el Yomei-mon, està en reparació. No deixen fer fotos a l'interior del temple. Està decorat amb talles de fusta i guix, fulles d'or i colors.\nPer darrere puja un camí, entre el bosc de cedres, a la tomba del Tokugawa shogun Ieyasu. Visitem el Taiyuin-byo, similar però més petit que el Tosho-gu, situat en un bonic torrent envoltat de boscos. Visita molt recomanable.\nEnfront del temple Futarasan agafem l'autobús nº 7, directament a l'estació on enllacem amb el tren de les 16 h per refer la combinació del matí i tornar a Ikebukuro (Tòquio) cap a les 18:30.\nQuarta nit a l'hotel Toyoko-Inn Ikebukuro Kita-guchi nº 1.\nDia 15: TÒQUIO (Ueno Park, Parc Imperial, barri de Roppongi)\nAgafem la nostra habitual línia JR Yamanote en sentit horari a Ueno, sortida oest.\nAvui dissabte i és tal la quantitat de gent que va als parcs a veure els cirerers en flor, que no hem de fer res més que deixar-nos portar.\nTothom va al parc d'Ueno. Els toquiotes estiren una lona a terra i descansen, beuen i mengen durant tot el dia. L'organització és perfecta. Hi ha recollida selectiva de residus, inodors nets i gratis com en tot el país, etc. Els cirerers en flor més espectaculars tenen cua de fotògrafs ansiosos esperant educadament el seu torn.\nCanal Hanzo, Parc Imperial, Tòquio\nDesprés agafem la línia Yamanote en sentit horari a l'estació de Tòquio central, sortida Marunouchi. Tractem d'anar en direcció al Parc Imperial, però la quantitat de gent és tan gran, que renunciem.\nLa gent fa cua disciplinadament, tot i saber que tenen hores per davant per accedir a la celebració del Hanami al costat sud del parc.\nConsultem a uns policies que amb molt bona voluntat, ens indiquen el camí per entrar al parc sense fer aquesta cua. És la porta Ote-mon, una mica més al nord.\nAixí podem visitar el jardí oriental del Palau Imperial, el creuem en direcció a la sortida del nord-oest a través de la porta Kitahanebashi i podem veure el canal Hanzo, on pengen els cirerers esplèndids i enormes sobre l'aigua. La gent circula amb barca pel canal, donant profunditat a les fotos.\nAra seguim la riba del canal en direcció sud fins que agafem un taxi (200 ¥) per anar a Roppongi, passant davant del Parlament japonès. Prenem un cafè a la cruïlla de Roppongi i pugem a la planta 52 de l'edifici Roppongi Hills (1.500 ¥). Esperem que es faci de nit i contemplem sense presses com es van encenent els llums de la gran ciutat. Sopem unes tapes a la cafeteria (1.400 ¥) sense deixar de mirar a l'horitzó.\nAgafem un taxi (250 ¥) per anar a l'estació de Shibuya, ja coneguda per nosaltres, on continuem amb la línia JR Yamanote en sentit horari fins a Ikebukuro.\nDarrera nit a l'hotel Toyoko-Inn Ikebukuro Kita-guchi nº 1.\nDia 16: TÒQUIO (Ikebukuro) - Aeroport de Narita - Barcelona\nÚltim dia de viatge que aprofitem per refer maletes i caminar pel barri d'Ikebukuro, en el qual hem dormit cinc nits i que gairebé no hem vist. És diumenge i només estan oberts els grans magatzems.\nA l'estació d'Ikebukuro agafem la línia Yamanote, en sentit horari, fins a l'estació de Tòquio, on enllacem amb el Narita Express a l'aeroport de Narita.\nVol de tornada a Barcelona en dos trams: vol Tòquio Narita - Istanbul (12 hores 30 minuts) i vol Istanbul - Barcelona (3 horas 45 minuts).


per Daniela De Amorín 25/03/2021 20:05h\nLa campanya de vacunació d'AstraZeneca s'ha reprès al nostre país després que l'Agència Europea del Medicament (EMA) no observés cap relació entre la vacuna i la trentena de casos de trombosis detectats en pacients vacunats a tot el món.\nA Espanya, fins al moment, s'han notificat tres casos entre les 975.661 persones que han rebut la vacuna d'AstraZeneca. El més greu va ser el d'una professora de Marbella (Màlaga), de 43 anys, que va acabar morint a causa d'un ictus isquèmic derivat dels trombes.\nNo obstant això, la comunitat científica sí que ha advertit que la majoria dels casos de trombes després de la vacunació presenten un perfil molt similar que ha portat a alguns experts a posar sobre el focus a una mena de pacient concret.\nEl 'perfil de risc' de dones joves menors de 55 anys ha estat posat sobre la taula per la EMA, ja que se sap que els estrògens i l'embaràs són un factor de risc de complicacions tromboembòliques i que els anticonceptius també s'associen amb un increment d'aquest risc.\nDe fet, quan els metges recepten la píndola abans es duu a terme una valoració de l'historial clínic de la pacient per a observar si hi ha algun antecedent que pugui augmentar el risc d'aquesta persona a sofrir un trombe.\nPer aquesta raó, el Ministeri de Sanitat ja ha iniciat un estudi de farmacovigilància per a poder recaptar dades de cara a aquest reinici de la vacunació amb Astrazenca i valorar els efectes secundaris de la vacuna en funció de l'historial clínic del pacient.


Sant Cebrià de Vallalta, maig de 2011\nEl proper 22 de maig la gent de Sant Cebrià de Vallalta decidirem qui volem que governi el nostre Ajuntament. És una cita important perquè és el moment de decidir el futur del nostre poble.\nL’Entesa d’Esquerres per Sant Cebrià – Iniciativa per Catalunya Verds, us proposa reinventar Sant Cebrià, construir junts un projecte de futur per al poble.\nAquest projecte s’ha de fer amb transparència en la gestió, perquè has de saber què es fa i que passa en el teu poble. Treballant amb coherència i eficàcia, amb un missatge clar i amb sentit comú. Comptant amb la participació ciutadana, perquè tens dret a ser escoltat i també tens dret a decidir. Fent realitat l’equitat en el tracte, garantint la igualtat de drets i deures per a tota la ciutadania. Treballant per la cohesió social, fent del poble i les urbanitzacions una sola població integrada. Aquest és el nostre compromís amb tu.\nTenim l’experiència perquè hem après del passat i ho aprofitarem per construir, amb tu, el futur del nostre poble, amb honestedat i dedicació, com hem demostrat en aquests quatre anys.\nÉs per això que et demano el teu suport. Tinc la convicció que a Sant Cebrià de Vallalta podem canviar les coses. Amb tu, és possible.\nCandidat a l’alcaldia de Sant Cebrià de Vallalta\nPublicat per Jordi Parés a 7:05 1 comentari:\nAquest cap de setmana llarg, he aprofitat per anar amb tota la família, fills, néta i mare, a visitar els espais històrics de la guerra civil, a la batalla de l'Ebre. Ho volia fer per dos motius, un és retre homenatge al meu pare, combatent de la lleva del biberó a la batalla de l'Ebre, en concret a la serra de Pàndols. L'altre és perquè la meva mare, filla de les terres de l'Ebre, farà 90 anys ben aviat i volia veure els espais on va combatre qui fou el seu company durant més de 50 anys.\nHem vist diferents centres d'interpretació i hem visitat espais històrics, per a nosaltres el més emotiu i impactant és el monument a la lleva del biberó, a la serra de Pàndols, en la cota defensada entre d'altres, pel meu pare i que durant 115 dies va aconseguir barrar el pas a les tropes feixistes.\nÉs tota una lliçó pedagògica visitar aquests centres i aquests espais. Veure el poble vell de Corbera d'Ebre arrassat per les bombes quan només hi havia població civil n'és un exemple. És una necessitat mantenir-los vius perquè mai més pugui repetir-se una barbaritat com va ser la guerra, perquè mai més el feixisme pugui trionfar.\nEl memorial de les Camposines, les trinxeres de Vilalba dels Arcs, els diferents centres d'interpretació, són testimonis del que va passar, del que cal recordar constament perquè no es pugui repetir.\nDos apunts més, un la decepció perquè malgrat tot no s'ha fet justícia, ni tan sols hi ha hagut una anul·lació dels processos i sentències de la dictadura, ni una condemna simbòlica als crims del feixisme. El segon un agraïment als homes i dones que han fet possible oferir-nos els espais de memòria, que han construït, de l'oblit intencionat, un memorial democràtic que fa que perduri la memòria.\nNosaltres èrem quatre generacions i excepte la més jove que encara no té l'edat per comprendre-ho, els demés sortirem de l'Ebre amb un coneixement més gran, amb una pau interior en veure el monument als qui com el nostre pare/avi/company, donarem la seva joventut per lluitar per la llibertat.\nCom ens deia una de les intèrpretes, mentre en el bàndol feixista es cobraven salaris, en el bàndol republicà s'ensenyava a escriure i llegir: "però nada pueden bombas donde sobra corazón", deia la canço.\nNomés desitjar i esperar que els nous vents que bufaran a la Generalitat no signifiquin l'oblit com els 23 anys passats.\nGràcies amic Joan Saura per la recuperació de la memòria històrica.\nPublicat per Jordi Parés a 7:10 Cap comentari:


Bloc de Cicle Mitjà: de novembre 2011\nChristmas Song: Rudolph the red nosed reindeer.\nPublicat per Soliva Cm a 15:25 0 comentaris ((•)) Escolta aquesta notícia\nDaria, 4t B\nLlàstima que les vacances ja s'hagin acabat. Perquè m'ho passava tan bé... El primer dia em vaig despertar amb els meus ocells sobre la taula. Jo no sabia què hi feien allà però quan vaig sortir camí de la cuina, vaig veure que estaven pintant el menjador de color rosa!!! Llavors es va despertar el meu germà gran i ell es va quedar de pedra quan ho va veure. Jo de sobte vaig mirar l'hora i em vaig posar a cridar: Ai!!! Que arribo tard a l'escola!!! Els meus pares em van tranquil·litzar. I em van dir: Au va, tranquil·litza't, dona... (però en rus) que avui no hi ha escola!!! Jo em vaig quedar de pasta de moniato. Que no hi ha escola??? -vaig preguntar jo. Doncs mira el calendari, i veuràs què som... A l'estiu. Jo vaig mirar el calendari i era veritat. De cop ni pensava que m'havien pintat l'habitació. Que bé que estiguem de vacances!!!\nGuillem, 4t B\nHola, em dic Guillem, us vaig a explicar les meves vacances que eren molt llargues. L'Alejandro em trucava pel timbre i jo baixava i anàvem a la riera. Jugàvem a carreres amb els patinets o amb les bicicletes i, com que l'Alejandro viu davant de la riera, la mare de l'Alejandro ens mirava des del balcó. Algunes vegades no estava perquè m'he apuntat a futbol al Quatre Vens i he fet molt amics allà. He fet un amic que es diu Pau i és molt graciós i té una casa molt gran, té quatre gossos i té un munt de coses. També s'ha apuntat la Nerea i un altre nen que es diu Alfonso. El pare de l'Alfonso era amic del meu pare. Ja hem començat la lliga i hem guanyat contra el Lloret 2-1. En Thomas va a tennis, m'ho va dir la meva mare. Jo no sabia que hi anava.\nIsaac, 4t B\nUn dia vaig anar a un bar que es diu Oasis perquè els meus pares volien anar al bar i vaig veure el tiet d'en Jorge. Estàvem parlant, després estava mirant Generator Rex, Inazuma Eleven i Chouder. Per les vacances també vaig fer els deures, els vaig fer tots i com no havíem acabar els llibres ni les llibretes vaig aprofitar-les per estudiar més, em va agradar molt. També vaig anar a la platja, em vaig menjar molts gelats, eren de xocolata, de nata... Era molt bo. Era molt divertit! A vegades anava a casa de la meva àvia i menjava macarrons amb nata i amb tomàquet. Eren molt bons.\nHola, em dic Carla, i us vull explicar les meves vacances a Sort. Ens vam hostatjar en una casa rural de pagès que es deia Turisnat. Ens van entrar activitats com anar a muntar a cavall i fer ràfting. Vam conèixer a dues nenes que es deien Montse i Marta. Ens ho vam passar genial amb les activitats, banyant-nos a la piscina, jugant amb els gossos Rou i Barri, també vam recollir els ous de les gallines, vam anar a buscar cargols... Era genial!! Tot era autèntic de pagès, mare meva! Hi havia un parc on hi havia un llac que es deia Sant Maurici. Em deia la meva mare que era molt famós el llac de Sant Maurici. Abans d'arribar vam pujar en un 4x4, quina meravella!! Després d'acomiadar-nos de les nostres amigues vam anar a Andorra! Vam passar la frontera d'Espanya, i hi havia molts policies. Va ser genial perquè vam veure una botiga de Ferrari. I les bicicletes valien 890 euros, Déu meu!!!\nAnnabel, 4t B\nUn dia, vaig anar amb la mare, el pare, jo i el meu germà... al Tibidabo! Hi havia anat de petitona, però, no me'n recordava de res. Hi vam anar, i tot era fantàstic! No m'ho creia que podia estar allà. Hi havia un vaixell pirata, una muntanya russa, que anava a vuitanta kilòmetres per hora, el tren de la mina, la mina d'or, etc. Vam pujar a tot arreu. Vam estar des que obrien fins que tancaven. Em va encantar. Vam menjar al costat dels autos de xoc i al costat de l'hotel de Freddy Krugger. Mentre el meu pare estava a l'hotel la meva mare, el meu germà i jo pujàvem en els autos de xoc. Ens ho vam passar d'allò més divertit. I volem anar-hi una altra vegada.\nJorge, 4t B\nEl meu ocell es diu Rayo perquè vola com un llamp. Jo li tinc molt i molt de carinyo.\nÉs molt difícil d'atrapar. Jo i el meu pare correm darrere d'en Rayo i és molt ràpid per a nosaltres. M'ho passo molt bé amb ell, sempre que veu al meu avi es torna boig. És molt divertit jugar amb ell. M'agrada com vola. És de color blau i gris, el meu cosí en té un d'igual que es diu Cuqui però no és del mateix color, és ataronjat i verd. Estem pensant en comprar-ne un altre. A mi m'agraden els ocells. Si en comprem un altre no li ensenyaré un paper, és un “destroyer”! No para!\nMireia, 4t B\nHola em dic Mireia i per vacances vaig anar al Tibidabo. Hi havia atraccions de tota mena, de grans i de petits, i també hi havia la muntanya russa nova. Jo a la muntanya russa nova vaig pujar 3 vegades. Després vaig pujar al vaixell pirata, a les voladeres... També per vacances vaig anar a la platja, a vegades l'aigua estava freda i a vegades calenta, però sempre m'ho passava molt bé.\nTambé vaig anar a Santa Susanna i a Tordera. També molta vegades anava al treball del meu pare. Però al treball de la meva mare no vaig poder anar-hi perquè sinó molestaria als avis de la residencia Natzaret. Però el que era més avorrit eren els deures, però s'havien de fer. Però a les vacances m'ho vaig passar molt bé.\nMarina, 4t B\nA les vacances vam anar a les platges a passar el dia. Cada dia anàvem a una diferent: la cala de sant Anna, Tossa de Mar i les altres cales. Durant les vacances vaig anar molt lluny, vam sortir a les 9 en punt i quan vam arribar vam sopar. A l'endemà vam anar a comprar perquè no teníem menjar i llavors no podíem dinar. Mentre la meva tia cuinava nosaltres vam anar a la piscina que estava molt a la vora.\nJose, 4t B\nJo vaig anar a Barcelona a veure al meu cosí i vaig tenir jocs nous de la DS. Vaig anar al parc amb el meu cosí i vaig passar-ho molt bé. Vaig anar a veure a l'amiga de la meva mare i vaig jugar a la Wii. També vaig anar a la platja de Blanes.\nJhon, 4t B\nHa sigut molt divertit perquè he anat a molts llocs: he anat a una masia, he anat a Banyoles a pescar... ah! i a la platja 3 dies.\nVa venir el meu cosí i vam jugar a la play tres, al joc de cars i després vam anar al parc i vaig conèixer a un noi que es deia Pito Flauta i vam jugar a futbol.\nPer vacances la meva mare se'n va anar a Madrid amb les seves companyes del Lidl i van anar a un concurs en un poble de muntanya. Van menjar molt, la meva mare va dir que havien menjat: patates fregides, peix... i per beure: agua, vi... i de postres: pastís de xocolata, flam i iogurt.\nHe anat a Barcelona a recollir un gos que em regalava un senyor gran per al meu aniversari, que és el 14 de octubre. El gos es diu Perdigón, és d'un mes i és molt, molt, molt petit. Me l'han donat quan estava mamant i ens ha donat la nit, no ens deixava dormir, ell plorava perquè no trobava la seva mare i perquè no trobava la teta. El meu pare li ha donat llet calenta amb una xeringa.\nPerò que tampoc se m'escapin les moltes vegades que he anat a la platja, a la piscina... M'agrada molt nedar, sempre vaig amb la meva mare mar endins. Quan vaig amb la meva àvia i les seves veïnes no em deixa anar gaire endins del mar, perquè ella diu que no sap nedar i és veritat, per això diu que no hi vagi, perquè si em canso de nedar em puc ofegar.\nNoemí, 4t B\nEl meu aniversari va ser el divendres 18 d'agost. Vaig convidar la Sheila, l'Aroa, la Sandra, la Judit, la Gabriela... Hi havia molts regals: roba i sabates.\nPaolo, 4t B\nUs vull explicar el que feia cada dia de les vacances. Cada dia m'aixecava a les vuit del matí, per anar al casal de kàrate. Allà anàvem a la platja i després fèiem karate fins a la una. Jo agafava l'autobús fins a l'estació i anava a casa de l'avi. Com que el meu cosí d'Itàlia i el meu avi van venir, estàvem tot el dia jugant!!!!\nPer la nit anàvem a la fira i a veure els focs. Quan arribàvem a casa eren les 00:00 i tots estaven dormint. Sempre que jugava a la Play 3 era al joc Fifa 11 o al meu joc d'espia. Ara jugo al Fifa 12. Amb Internet puc baixar jocs, pel·lícules noves, sèries...\nThomas, 4t B\nAquestes vacances han sigut molt divertides. Primer he anat en bicicleta per tota la urbanització. He anat a la platja quatre vegades. Tres vegades amb uns amics i una vegada amb la meva família a la platja de St. Cristina. He anat a veure el meu germà (Liam), jugat a futbol tres vegades però ha sigut molt divertit perquè he vist molts amics meus del futbol\ni he jugat amb ells. Ha sigut molt divertit tot això, però quan anava al col·legi, estava una mica nerviós i de mica en mica he anat estant més tranquil. Era molt divertit!!!\nYounes, 4t B\nEn les meves vacances un dia vaig anar amb bicicleta fins a la Palomera amb uns amics. Ens ho vam passar molt bé. Van venir els meus tiets i es van quedar el dissabte i el diumenge. Jo anava la piscina amb els meus amics. La piscina estava als Pins i hi anàvem amb bicicleta. Anàvem a la platja i jugàvem al voleibol.\nSaly, 4t B\nA les vacances vaig anar amb les meves amigues i amb els meus cosins, la meva mare, la meva tieta, la meva àvia i la mare d'una amiga i per la nit vam fer una festa molt divertida. Va venir molta gent i vam ballar molt. Hi havia un borratxo i ens en vam anar corrent, cridant i rient. Era molt divertit i bevíem coca cola.\nPublicat per Soliva Cm a 10:34 0 comentaris ((•)) Escolta aquesta notícia


Es crea una plataforma on-line per reutilitzar els llibres escolars i estalviar en el cost de compra - Món Sostenible\nEs crea una plataforma on-line per reutilitzar els llibres escolars i estalviar en el cost de compra\nA l'Estat espanyol la despesa mitjana de llibres escolars per alumne és d'uns 250 euros. Per evitar aquest dispendi Book in Loop proposa un model de negoci basat en l'economia circular en el que tant la persona compradora com la que ven en treuen benefici. Així qui adquireixi llibres ho pot fer amb un 50% de descompte mentre que qui els vengui pot rebre un 25% del valor, uns 5 euros per llibre. En el cas que una persona vengui i compri llibres, és a dir, faci les dues coses, l'estalvi, entre el que rep i el que gasta pot arribar al 75%.\nL'empresa portuguesa Book in Loop ha posat en marxa una plataforma on-line (www.bookinloop.es) per a la compra i venda de llibres de text escolars de segona mà.\nAmb aquest model tant les persones que venen com les que compren en treuen beneficis, alhora que es fomenten hàbits de consum sostenibles i respectuosos amb el medi ambient. "Creiem en la necessitat de promoure iniciatives que tinguin com a eix central impulsar l'educació i la responsabilitat mediambiental", explica el co-fundador de Book in Loop, Ricardo Morgado. Per aquest motiu amb el model que proposen "avancem cap a la implementació d'hàbits de consum més sostenibles i respectuosos amb el medi ambient", i a l'hora també fomenten l'estalvi familiar. De fet en els darrers tres anys, a Portugal, la plataforma ha pogut allargar la vida útil de més de 300.000 llibres de text i ha estalviat més de tres milions d'euros a les famílies portugueses.\nEl servei que estarà operatiu fins al 21 d'agost, tot i que es podria allargar uns dies en funció de la demanda, compta amb la col·laboració logística de Correos que ha posat a disposició les 2.145 oficines que té repartides per tota la geografia espanyola perquè puguin ser utilitzades com a punt de lliurament de llibres.\nPer poder vendre llibres escolars, des de primària fins a batxillerat, primer cal registrar-se a la web de l'empresa i a continuació anotar el ISBN (International Standard Book Number) dels llibres que es volen vendre. El següent pas és portar-los a les oficines de Correos o bé demanar que te'ls vinguin a buscar a casa. Quan Book in Loop rep els llibres aquests són sotmesos a un control de qualitat per comprovar que les publicacions estan en bon estat i poden ser usades per altres estudiants. A més enguany, i a causa de la pandèmia, són sotmesos a 15 dies de quarantena en el centre logístic de l'empresa i a tots els processos de desinfecció. Superats aquests tràmits els manuals escolars es posen a la venda i un cop feta aquesta a l'usuari se li abona, en el seu compte bancari, l'import corresponent.\nSi el que es vol és comprar llibres el que cal és, a través de la web, reservar les publicacions desitjades. Un cop es troben en estoc el demandant rep una alerta a través del seu correu electrònic i de l'app de Book in Loop per poder acabar la compra que sempre és un 50% inferior al preu original i confirmar la direcció a on vol rebre els llibres.\nSi un dels llibre oferts no es pot vendre, aquest quedaria en estoc pel proper any. Tot i així des de l'empresa asseguren que la molta demanda que hi ha d'aquest servei fa que pràcticament tots els llibres tinguin sortida i es venen de seguit.\nEn cas que algú vulgui vendre o comprar llibres escolars fora del període de funcionament de la plataforma l'empresa ofereix el seu correu electrònica per contactar-hi i cercar una solució.\nWeb de Book in Loop\nDiumenge, 23 d'abril del 2017\nPropostes de lectures noves per aquest Sant Jordi\nPer Sant Jordi, llibres SOStenibles


B-Reel, tecnologia i disseny | ADG-FAD\nB-Reel ens presenta els seus projectes interactius a l’últim ADG Talk de l’any\nElina Nilsson i Roger Pujol moments abans de començar el ADG Talk\nEn el paradigma de comunicació actual, les empreses busquen cada vegada més noves fonts d’interacció amb el seu client més enllà dels canals habituals de comunicació. B-Reel, una agència creativa internacional distribuïda en 6 països, es dedica a fer possible aquesta relació amb la finalitat de poder connectar productes i audiències. A l’últim ADG Talk de l’any, Elina Nilsson i Roger Pujol ens van explicar quins processos creatius utilitzen a l’hora de desenvolupar els seus projectes, com la tecnologia influeix en el disseny i com el disseny influeix en la tecnologia.\nDenominen la seva metodologia de treball com “Flat, Fast and Fun”. Flat per l’absència de jerarquies, que permet a tots els membres de B-Reel comunicar-se directament amb qualsevol persona de l’equip, estalviant temps en protocols innecessaris i fent possible, en conseqüència, fer les coses fast i fun. A B-Reel existeix una estreta relació entre dissenyadors i programadors. Tal com va explicar Elina, la línia entre el treball d’uns i d’altres sempre està poc definida, no es pot distingir on comença el treball d’un i on acaba el de l’altre. Roger, director tècnic de l’agència a Barcelona, va insistir en la idea que l’equilibri dels dos perfils és positiu i que un pot forçar a l’altre a arribar més enllà i a trobar solucions molt més interessants.\nUn bon exemple de la importància de que aquest vincle funcioni és l’aplicació que han creat recentment per al grup de música Gorillaz, que va voler tornar a aparèixer en públic després de 7 anys d’inactivitat amb una presentació especial del seu nou disc. El briefing era simple però no senzill. El requisit fonamental era arribar als fans a partir d'una aventura gràfica, mescla d'el que és real i el que és digital. B-Reel va desenvolupar “Spirit House”, una casa flotant en la qual cada integrant del grup de música comptava amb la seva pròpia habitació, plena d’elements interactius i que es podia trobar en localitzacions reals.\nElina i Roger ens van explicar com les necessitats tècniques i gràfiques van anar adaptant-se segons anava evolucionant l’aplicació. Per exemple, al moment decisiu de determinar com s’anava a col·locar la casa, es va optar per que fos flotant per evitar les problemàtiques tècniques que fos a peu de carrer ja que no interaccionava bé amb els cotxes i vianants.\nAlejandro Masferrer, membre de la junta de ADG, va tancar el talk amb algunes preguntes sobre l’organització interna de l’agència. Elina va explicar que cada persona de l’equip treballa a nivell individual, adquirint responsabilitats pròpies, però sense perdre la visió global.\nA l’últim ADG Talk de l’any, B-Reel ens va demostrar la importància de combinar disseny i tecnologia per desenvolupar projectes de qualitat i liderar tendències de futur.


14a concentració Tuning Grup VAG, a Calafell | Diari de Tarragona\n14a concentració Tuning Grup VAG, a Calafell\nEls proper cap de setmana, 13 i 14 de juny, Calafell acull la 14a Concentració Tuning del Grup VAG, i en la qual hi participen 160 cotxes, i més de 1.500 persones.\n10/06/2015 18:57 | Actualizado a 22/05/2017 20:05\nLa concentració té lloc al pàrquing del mercat municipal, en el següent horari: dissabte de 10 a 21 hores i diumenge de 10 a 18 hores. El Patronat Municipal de Turisme de Calafell hi dóna suport des de la seva primera edició.\nAquesta és una concentració exclusiva per a cotxes tunejats del Grup VAG (Seat, Audi, Volkswagen i Skoda) de tots els estils: import, alemany, anglès, belga, espanyol, francès o freestyle. A més, hi haurà premis en diverses categories: Top 20, Top 10 Pro, Top 10 VAG Special, Top 10 SPL, Top 10 Qualitat, Top 3, il·luminació i aproximadament 15 premis especials (top german, millor llanda, “tunero més llunyà”, club més nombrós, millor presentació, entre d’altres). Dissabte a la mitjanit es farà una exposició de cotxes seleccionats i el concurs d'il·luminació al carrer Monturiol.\nEnguany se celebra la 14a. edició, i per tant aquesta és la concentració de cotxes personalitzats més longeva de Catalunya. Per als visitants el preu serà de 2,50 euros on rebran l’entrada i una polsera amb la qual podran entrar i sortir tantes vegades com vulguin els dos dies i gaudiran de tres descomptes en locals de Calafell.